RICHY ออกหุ้นกู้ 400 ลบ. ชูดอกเบี้ย 6.50% เสนอขายกองทุน-รายใหญ่ 21-26 ก.พ.62
RICHY ออกหุ้นกู้ 400 ลบ. ชูดอกเบี้ย 6.50% เสนอขายกองทุน-รายใหญ่ 21-26 ก.พ.62
6 ก.พ. 2562

บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า บริษัทได้ยื่นแบบแสดงรายการข้อมุลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 400 ล้านบาท อายุ 2 ปี 3 เดือน ครบกำหนดไถ่ถอนปี พ.ศ.2564 มีอัตราดอกเบี้ยคงที่ 6.50% ต่อปี ชำระดอกเบี้ยทุก 3 เดือน ตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อระหว่างวันที่ 21-22 ก.พ., 25-26 ก.พ.2562 ผ่าน บล.เอเซีย พลัส และ บล.หยวนต้า (ประเทศไทย) ซึ่งเป็นผู้จัดการการจัดจำหน่าย
โดยบริษัทจะนำเงินที่ได้จากการเสนอขายหุ้นกู้ในครั้งนี้ เพื่อชำระคืนหุ้นกู้ที่จะครบกำหนดไถ่ถอนในเดือน มี.ค.2562 จำนวน 334.50 ล้านบาท และ/หรือ ใช้รองรับการขยายธุรกิจของบริษัท และ/หรือใช้เป็นเงินทุนหมุนเวียน